Paul Josef Cordes

**Paul Josef Cordes** (1934–2024) var en av Den katolske kirkes kardinaler, og erkebiskop som i mange år var tilknyttet den romerske kurie. Han var inspirator til Verdensungdomsdagene, og president for Den pavelige kommisjon «Cor Unum».

## Liv og virke
### Bakgrunn
Paul Josef Cordes ble født den 5. september 1934 i Kirchhundem i Westfalen i Tyskland. Hans foreldre eide en kino, en restaurant og et hotell. Etter at han ble uteksaminert fra Gymnasium i 1955 i Attendorn, studerte Paul Josef Cordes først humanmedisin ved Universitetet i Münster. Etter noen semestre flyttet han over til Fakultet for filosofi og teologi i Paderborn.

### Prest
Den 21. desember 1961 ble Cordes prresteviet av erkebiskop Lorenz Jaeger i Paderborn. Etter ulike oppgaver i kirkelig tjeneste tok han opp igjen teologistudiet og ble i 1971 doktorand under Karl Lehmann i Mainz. Doktoravhandlingen het «Sendung zum Dienst – exegetische, historische und systematische Studien zum Konzilsdekret 'Vom Dienst und Leben der Priester'». Året etter, i1972, overtok Cordes oppgavene som konsulent for pastorale spørsmål og sekretær for pastoralkommisjonen i sekretariatet for Den tyske bispekonferanse.

### Hjelpebiskop i Paderborn
Den 27. oktober 1975 ble Cordes utnevnt av pave Paul VI til titulærbiskop av Naissus og hjelpebiskop i Paderborn. Han ble ordinert til biskop den 1. februar 1976 av erkebiskop av Paderborn, Johannes Joachim Degenhardt. Medkonsekratorene var Paderborn-hjelpebiskopene Paul Heinrich Nordhues og Paul-Werner Scheele. Cordes hadde vært en æreskannik for Paderborns metropolitankapittel siden 1980.

### Til kurien
Pave Johannes Paul II utnevnte Paul Josef Cordes til visepresident for Det pavelige råd for lekfolket  den 11. mars 1980. Da han begynte å jarbeide i Den hellige stols tjeneste, fikk han Vatikanets statsborgerskap, som er funksjonsrelatert og vanligvis begrenset til varigheten av funksjonen i Vatikanet. Siden det generelt kan akkumuleres, erverves det i tillegg til det allerede  eksisterende borgerskap. På vegne av paven utviklet Paul Josef Cordes konseptet for et internasjonalt ungdomsmøte. Det første i en lang rekke slike Verdensungdomsdager fant sted i Roma i 1983/84 for det ekstraordinære hellige år.

Fra august 1990 ble han utnevnt til representant *ad personam* av pave Johannes Paul II for apostolatet for den neokatekumenale vei.

### Titulærerkebiskop
Han innehadde sitt første kurieembede til den 2. desember 1995, da han ble utnevnt til titulærerkebiskop av Naissus *[[pro hac vice]]* og til president for Den pavelige kommisjon «Cor Unum». Etter pave Johannes Paul IIs død ble Cordes bekreftet i dette embede av pave Benedikt XVI den 21. april 2005.

### Kardinal
Den 17. oktober 2007 bekjentgjorde pave Benedikt XVI at han ville bli kreert til kardinal ved et konsistorium planlagt for 24. november samme år: han ble da  kardinaldiakon med titteldiakoni *[[San Lorenzo in Piscibus]]*. Det bestod et tillitsfullt samarbeidsforhold mellom pave Benedikt og biskop Cordes, og Cordes bidro vesentlig til pave Benedikts første encyklika «Deus Caritas est» fra  2006.

Benedikt XVI innvilget hans aldersbetingede avskjedssøknad den 7. oktober 2010.

Fra 12. mars 2013 til 13. mars 2013 deltok kardinal Paul Josef Cordes i konklavet for å velge en ny pave som etterfølger etter Benedikt XVI; det konklavet som valgte den argentinske kardinal Jorge Mario Bergoglio.

Kardinal Cordes feiret 40-årsjubileet for sin bispeordinasjon i 2016 i sin hjemmenighet St. Peter og Paul i Kirchhundem. 

Han tok markant avstand fra Den tyske bispekonferanses formann kardinal Marx' tankeganger om forholdet til det romerske lærteembede og til homoseksuelle partnerskap. Den 7. februar 2018 vendte Cordes seg mot kardinal Reinhard Marx' forslag om at homoseksuelle partnerskap skullr velsignes av kirken i enkeltyilfeller. Kardinal Cordes kritiserer at erkebiskopen i München ikke en gang nevnte at praktisert homoseksualitet «alltid» stær i motstrid mot Guds vilje. I sin uttalelse forklarte kardinal Cordes innledningsvis: *«Kardinal Marx’ forslag ser bort fra Guds klare åpenbaring.»*

Den 19. mai 2018 ble han utnevnt til kardinalprest *pro hac vice*, og beholdt sitt titulærdiakonat som titulærkirke.

Paul Josef Cordes døde 15. mars 2024 på en klinikk i Roma en alder av 89 år, og er gravlagt i hjembyen Kirchhundem.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Erkebiskop Cesare Orsenigo (1873-1946) *1922
* Kardinal Lorenz Jaeger (1892-1975) *1951
*Kardinal *Paul Josef Cordes* (1934-2024) *1976

## Referanser


## Eksterne lenker
*  Biografi på The Cardinals of the Holy Roman Church